*Kitos reikšmės – Užbaliai (reikšmės).*

| Užbaliairus. *Полянское*vok. *Uszballen, Lindnershorst* |
| --- |
| 

UžbaliaiUžbaliai

54°57′50″š. pl. 22°23′55″r. ilg.﻿ / ﻿54.9638°š. pl. 22.3986°r. ilg.﻿ / 54.9638; 22.3986﻿ (Užbaliai (Lazdynų parapija))Koordinatės: 54°57′50″š. pl. 22°23′55″r. ilg.﻿ / ﻿54.9638°š. pl. 22.3986°r. ilg.﻿ / 54.9638; 22.3986﻿ (Užbaliai (Lazdynų parapija)) |
|  |
| Laiko juosta: (UTC+2) |
|  |
| **Valstybė** | Rusijos vėliava Rusija |
| **Sritis** | Kaliningrado sritis Kaliningrado sritis |
| **Rajonas** | Krasnoznamensko rajonas |

**Užbaliai**, **Užbalėliai** (vok. *Uszballen*, nuo 1936 m. rugsėjo 17 d. *Uschballen*, nuo 1938 m. liepos 16 d. *Lindnershorst*, 1945–1946 m. rus. *Ушбаллен*, nuo 1946 m. rugsėjo 7 d. rus. *Полянское*) – Polianskojės gyvenvietės dalis Kaliningrado srities šiaurės rytinėje dalyje, Krasnoznamensko rajone, 6 km į šiaurės vakarus nuo Lazdynų, 17 km į pietvakarius nuo Smalininkų, prie Balupės, tarp Užbalių girios ir Kakšių balos. Rytų Prūsijos Pilkalnio apskrities buvęs kaimas.

Istorija
--------

Užbalių kaimo bendruomenė 1927 m.
Įkurti 1699 m. pagal valstybės vykdytą šatulinės kolonizacijos programą valstybinio miško (Užbalių girios) žemėse. Po 1709–1710 m. maro neteko visų gyventojų, vėl apgyvendinti tik nuo 1742 m. 1785 m. Užbaliai buvo kulmiškių kaimas su 6 ugniakurais (gyvenamaisiais pastatais), 1823 m. – 6 šatulinių kulmiškių sodybos su 26 gyventojais. 1854 m. Užbaliuose buvo 5 gyvenamieji pastatai ir 50 gyventojų. XVIII a. kaimas vadintas ir Nebutkiemiu (*Nebuttkehmen*).

1714–1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Tupų valsčiaus kaimas. Tikintieji priklausė Lazdynų evangelikų liuteronų parapijai. 1905 m. Užbaliuose buvo 11 sodybų, 92 gyventojai, iš jų – 14 lietuvių (15 %, 2 katalikai). 1929 m. prie kaimo prijungta Užbalių miškų urėdijos sodyba (*Oberförsterei Uszballen*, nuo 1938 m. *Oberförsterei Lindnershorst*) ir Kalvelių girininkijos sodyba (*Försterei Kallwellen*, nuo 1938 m. *Försterei Lindnershorst*; 11 gyventojų 1905 m.). XX a. pr. kaime buvo pašto ir telegrafo skyrius, svečių namai.

Po Antrojo pasaulinio karo pasikeitė gyventojų sudėtis: senieji gyventojai vokiečiai ir suvokietėję lietuviai artėjant frontui pasitraukė į Vokietijos gilumą, vietoj jų atkelta kolonistų iš Sovietų Sąjungos. Sovietmečiu kaimo liekanos prijungtos prie Balupėnų.

Gyventojai
----------

|  |
| --- |
|  **Demografinė raida tarp 1905 m. ir 1939 m.** |
| **1905 m.** | **1910 m.** | **1933 m.** | **1939 m.** |
| 92 | 121 | 82 | 75 |
| 

| Demografinės raidos histograma |
| --- |
| 
 |

 |

Šaltiniai
---------

1. 1 2  Vasilijus Safronovas, Užbaliai, 6, Mažosios Lietuvos enciklopedija. Nuoroda tikrinta 2021-10-25.
2. 1 2  Uszballen, Ksp. Haselberg. Aus den Prästationstabellen (PT) des Domänenamtes Löbegallen und des Landkreises Pillkallen. Iš: Erwin Spehr, Die Domänenämter Uschpiaunen und Grumbkowkaiten. Dörfer, Güter und ihre Bewohner. 1723–1858. Hamburgas, 1995. ISBN 9783922953906.
3. ↑  Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 173. Karaliaučius ir Leipcigas, 1785 (vok.).
4. ↑  Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 5 (T–Z), p. 61. Kümmel, Halle, 1823 (vok.)
5. ↑  Eduard Messow, Topographisch-statistisches Handbuch des Preussischen Staats, T. 2 (L–Z), p. 375. Baensch, Magdeburgas, 1854 (vok.)
6. ↑  Vilius Pėteraitis, Lazdynų (4) parapijos gyvenvietės ir upės, Mažosios Lietuvos enciklopedija. Nuoroda tikrinta 2021-10-26.
7. ↑  Gemeindelexikon für das Königreich Preußen, Heft I, Provinz Ostpreußen, p. 226, 227. Verlag des Königlichen Statistischen Landesamts, Berlin SW, 1907 (vok.).
8. ↑  *Uszballen, 6)*, Meyers Gazetteer (vok.). Nuoroda tikrinta 2021-10-26.
9. ↑  Landkreis Pillkallen, Gemeindeverzeichnis Deutschland 1900 (vok.). Nuoroda tikrinta 2021-10-25.
10. ↑  Landkreis Pillkallen, verwaltungsgeschichte.de (vok.). Nuoroda tikrinta 2021-10-25.